Διερεύνηση της συσχέτισης των επιπέδων βιταμίνης D με υποκείμενα νοσήματα στο γενικό πληθυσμό
Creators: name: Γκέκα, Ιωάννα Δημητρίου
Publisher: name: Aristotle University of Thessaloniki
Year: 2022
Subjects: Έλλειψη βιταμίνης D
25(ΟΗ)D
Χρόνια νοσήματα
Επιπολασμός έλλειψης βιταμίνης D
Vitamin d deficiency
Chronic diseases
Prevalence of vitamin d deficiency

description: Οι επιδράσεις της βιταμίνης D στην υγεία του ανθρώπου αποτελούν ένα μείζον ζήτημα στην έρευνα και τις κλινικές δοκιμές. Είναι σαφώς τεκμηριωμένο ότι η σοβαρή ανεπάρκεια βιταμίνης D μπορεί να προκαλέσει ραχίτιδα σε βρέφη ή παιδιά και οστεομαλακία στους ενήλικες, αν και αυτό είναι πλέον ασυνήθιστο στις ανεπτυγμένες χώρες. Ωστόσο, η υποκλινική ανεπάρκεια βιταμίνης D είναι πιο διαδεδομένη και σχετίζεται με οστεοπόρωση και υψηλότερη συχνότητα πτώσεων ή καταγμάτων στους ενήλικες. Τις τελευταίες δεκαετίες, οι επιστήμονες συγκέντρωσαν συντριπτικά στοιχεία που δείχνουν ότι η παρατηρούμενη παγκόσμια ανεπάρκεια βιταμίνης D έχει αρνητικό αντίκτυπο όχι μόνο στο ανθρώπινο σκελετικό σύστημα, αλλά πιθανότατα εμπλέκεται και στην παθογένεση και εξέλιξη πολλαπλών ασθενειών, συμπεριλαμβανομένων των καρδιαγγειακών παθήσεων, αυτοάνοσων νοσημάτων, λοιμώξεων, νευρογνωστικών διαταραχών και κάποιων μορφών καρκίνου. Έχοντας υπόψη τις πλειοτροπικές, ρυθμιστικές επιδράσεις της βιταμίνης D, τα επίπεδα της 25(OH)D στον ορό θεωρούνται σημαντικός διαγνωστικός παράγοντας και διερευνάται εάν η βιταμίνη D θα πρέπει να αντιμετωπίζεται μόνο ως συμπλήρωμα, που χρησιμοποιείται ως προφυλακτική θεραπεία, ή εάν θα μπορούσε επίσης να χορηγηθεί στο πλαίσιο θεραπείας πολλαπλών διαταραχών. Η παρούσα μελέτη με ενδελεχή ανασκόπηση της διεθνούς βιβλιογραφίας είχε ως στόχο να διερευνήσει τη σχέση της κατάστασης της βιταμίνης D με υποκείμενα νοσήματα στο γενικό πληθυσμό. Επιπλέον είχε ως στόχο την εκτίμηση των επιπέδων της 25(OH)D σε τυχαίο δείγμα ασθενών που εξετάσθηκαν ή νοσηλεύτηκαν σε δημόσιο Νοσοκομείο προκειμένου να διερευνηθεί ο επιπολασμός της ανεπάρκειας βιταμίνης D σε δείγμα του πληθυσμού της Βορείου Ελλάδος και η συσχέτισή της με υποκείμενα νοσήματα αυτού του πληθυσμού. Καταγράφηκαν συνολικά οι συγκεντρώσεις 25(OH)D στον ορό 3878 ατόμων ηλικίας 1-95 ετών. Ο επιπολασμός της έλλειψης (&lt;20 ng/ml), ανεπάρκειας (&lt;30 ng/ml) και επάρκειας βιταμίνης D ήταν 41,9%, 30% και 28,1%, αντίστοιχα. Ανάμεσα στα δυο φύλα δεν παρατηρήθηκε σημαντική διαφορά στην κατάσταση της βιταμίνης D. Η ηλικιακή ομάδα άνω των 65 ετών εμφάνισε την εντονότερη έλλειψη βιταμίνης D, σε ποσοστό που έφτασε το 52,1%. Από τα νοσήματα που εξετάστηκαν ο υψηλότερος επιπολασμός σε σοβαρή έλλειψη βιταμίνης D (&lt;10 ng/ml) παρατηρήθηκε στη νεφρική νόσο σε ποσοστό 49,1%. Επί του παρόντος αν και τα αποτελέσματα των μελετών παρατήρησης είναι ενθαρρυντικά, οι κλινικές δοκιμές σε ανθρώπους δεν παρέχουν σαφή συμπεράσματα, αλλά το πρόβλημα αυτό θα μπορούσε εν μέρει να οφείλεται στον μη σωστό σχεδιασμό των μελετών. Απαιτούνται μελλοντικές τυχαιοποιημένες μελέτες μεγάλης κλίμακας για την αξιολόγηση των επιπτώσεων της αναπλήρωσης της βιταμίνης D σε πλήθος νοσημάτων και τον καθορισμό του βέλτιστου επιπέδου της στον ορό ώστε να επικυρωθούν τα πιθανά οφέλη της βιταμίνης D στην συνολική υγεία του ανθρώπου.
description: The effects of vitamin D on human health are a major issue in research and clinical trials on patients. It is well established that severe vitamin D deficiency can cause rickets to infants or children and osteomalacia to adults, although this, nowadays is uncommon in developed countries. However, subclinical vitamin D deficiency appears to be more common and is associated with osteoporosis and a higher incidence of falls or fractures in adults. In recent decades, scientists have gathered overwhelming evidence that the observed global vitamin D deficiency has a negative impact not only on the human skeletal system, but also is likely to be involved in the pathogenesis and progression of multiple diseases, including cardiovascular disease, autoimmune diseases, infections, neurocognitive disorders and some forms of cancer. Given the pleiotropic, regulatory effects of vitamin D, serum 25(OH)D levels are considered an important diagnostic factor and there is ongoing debate if vitamin D should only be given as a prophylactic supplement or if it could also be considered in the treatment of multiple disorders. The present study, with a thorough review of the international bibliography, aims at investigating the association of vitamin D status with underlying diseases in the general population. In addition, in a random sample of patients examined or hospitalized in a public hospital, levels of 25(OH)D were investigated in order to estimate the prevalence of vitamin D deficiency in a population of Northern Greece and its association with underlying diseases. A total serum 25(OH)D values of 3878 individuals aged 1-95 years were recorded. The prevalence of vitamin D deficiency (&lt;20 ng / ml), insufficiency (&lt;30 ng / ml) and vitamin D sufficiency was 41.9%, 30% and 28.1%, respectively. There was no significant difference in the status of vitamin D between males and females. The age group over 65 years showed the most severe deficiency of vitamin D, in a percentage that reached 52.1%. Among the diseases examined, the highest prevalence of severe vitamin D deficiency (&lt;10 ng / ml) was observed in kidney disease (49.1%). At present, although the results of observational studies are encouraging, clinical trials in humans do not provide clear conclusions, but this problem could, partially, be due to inadequate study design. Future large-scale randomized trials are needed to evaluate the effects of vitamin D supplementation on a number of diseases, in order to determine its optimal serum levels and to validate the potential effects of vitamin D on overall human health.